În 2014, ea a fost căpitanul echipei de junioare a României care a câștigat medalia de aur la Campionatul Mondial din Macedonia. Laslo a fost votată în echipa ideală a turneului ca cel mai bun coordonator de joc al competiției. Cristina Laslo a fost desemnată din nou cel mai bun coordonator de joc la Campionatul Mondial pentru Tineret din 2016, desfășurat în Rusia, unde echipa României a obținut medalia de bronz. În 2017, handbalista s-a transferat la clubul muntenegrean ŽRK Budućnost. După două sezoane la Budućnost Podgorica, în 2019, Laslo s-a întors în România și a semnat cu Corona Brașov. În 2020, s-a transferat la CS Minaur Baia Mare.